Rotumanski jezik
<s>Rotumanski jezik (još i rotunanski jezik, rutumanski jezik te Fäeag Rotuma) je austronezijski jezik koji se govori na fidžijskom arhipelagu Rotumi, koji je 1881. godine postao dio tadašnjeg Britanskog Fidžija.</s><s>Precizna klasifikacija rotumanskog jezika složena je zbog velikog broja posuđenica iz samoanskog i tonganskog jezika, a što je posljedica značajne kulturološke razmjene na području južnog Pacifika tokom stoljeća.</s><s>Lingvist Andrew Pawley spojio je rotumanski sa zapadnofidžijskim jezicima u sklopu zapadnofidžijskog–rotumanskog ogranka srednjopacifičke podgrupe oceanijskih jezika.</s>

<s>Rotumanski jezik je privukao pažnju lingvista diljem svijeta jer koristi metatezu kako bi obrnuo posljednji samoglasnik u riječi s direktno prethodećim suglasnikom, što stvara samoglasnički sustav čije su glavne karakteristike prijeglas, skraćivanje ili produživanje samoglasnika te diftongizacija.</s>

<s>Za razliku od jezika svojih pacifičkih susjeda, smatra se kako rotumanski jezik koristi sintaktičku formulu agens-predikat-objekt, koja je najsličnija formuli subjekt-predikat-objekt (rotumanski jezik nema subjekta, već koristi agens za označavanje vršitelja radnje), koja nije tipična za pacifičko područje.</s>

<s>Reference</s>

<s>Literatura</s>

<s>Vanjske veze 
 Rotuma Website Rotuman Language Page
 Rotuma Website Bibliography of Rotuman Language Studies
 "Rotuman" Page on Metathesis Site of Ohio State University's Language Department
 Rotuman dictionary online (select simple or advanced browsing)
 605 index cards of plant and animal names, labeled 'Rotuma' archived with Kaipuleohone
 Audio recordings of Rotuman language archived with Kaipuleohone</s>

<s>Zapadnofidžijski–rotumanski jezici
Jezici Fidžija</s>

